Ioannes Calder
Ioannes Calder, vulgo plene John Mackenzie Calder (natus die 25 Ianuarii 1927; mortuus die 13 Augusti 2018) fuit domús editorialis Londiniensis rector. Opera magni momenti edidit auctorum recentium et hodiernorum inter quos eminent Samuel Beckett, Margarita Duras, Alanus Robbe-Grillet. Ioannes Calder, in Scotia natus matre Canadiana, partim in urbibus Sherbrooke et Monte Regio educatus est. Alumnus est universitatis Turicensis. Cum Marion Boyars inter annos 1963 et 1975 collaboravit; eo tempore libros divulgaverunt Huberti Selby, Kenethi Kesey, Henrici Miller, Gulielmi Burroughs, aliorum. Schedae et documenta eius partim apud Institutum Memoriarum Editionis Hodiernae ad vicum Saint-Germain-la-Blanche-Herbe servantur, partim apud bibliothecam Lilly Universitatis Indianensis Bloomington in urbe.